วันพุธที่ 23 มีนาคม 2565
กระทรวงเกษตรฯ เดินหน้า “โครงการบัญชีต้นกล้า สู่วิถีเศรษฐกิจพอเพียง”
กระทรวงเกษตรฯ เดินหน้า “โครงการบัญชีต้นกล้า สู่วิถีเศรษฐกิจพอเพียง” ส่งเสริมเด็กและเยาวชนในถิ่นทุรกันดาร ปลูกฝังให้รักการจดบันทึกบัญชี สร้างวินัยทางการเงิน และขยายผลสู่ผู้ปกครองและชุมชน
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ตรวจเยี่ยมการดำเนิน“โครงการต้นกล้าความดีสู่วิถีเศรษฐกิจพอเพียง”พร้อมด้วยนายวิศิษฐ์ศรีสุวรรณอธิบดีกรมส่งเสริมสหกรณ์นายระพีภัทร์จันทรศรีวงศ์อธิบดีกรมวิชาการเกษตรนายอำพันธุ์เวฬุตันติอธิบดีกรมตรวจบัญชีสหกรณ์ณศูนย์ปฏิบัติการโครงการเกษตรวิชญาบ้านกองแหะต.โป่งแยงอ.แม่ริมจ.เชียงใหม่ว่ากระทรวงเกษตรและสหกรณ์ได้ให้ความสำคัญในการสร้างความเข้มแข็งให้แก่สถาบันเกษตรกรและประชาชนรวมไปถึงเด็กและเยาวชนได้มีองค์ความรู้ทางบัญชีซึ่งเป็นรากฐานสำคัญในการพัฒนาคุณภาพชีวิตของตนเองครอบครัวไปจนถึงคนในชุมชนโดยเฉพาะในพื้นที่ทุรกันดารที่ยังขาดโอกาสการดำเนินโครงการ“ต้นกล้าความดีสู่วิถีเศรษฐกิจพอเพียง”ให้แก่เด็กและเยาวชนเกษตรกรและชุมชนในพื้นที่ทุรกันดารตามพระราชดำริสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีจึงเป็นโครงการที่กรมตรวจบัญชีสหกรณ์กระทรวงเกษตรและสหกรณ์ได้ริเริ่มขึ้นตามพระราชประสงค์ที่จะให้เด็กและเยาวชนของชาติที่ยังขาดโอกาสได้มีโอกาสเข้าถึงความมั่นคงทางอาหารและโภชนาการมีสุขภาพแข็งแรงได้รับการศึกษาอย่างมีคุณภาพสามารถพัฒนาตนเองให้เป็นคนดีพึ่งพาตนเองและช่วยเหลือพัฒนาชุมชนให้ทุกคนมีชีวิตความเป็นอยู่ที่ดีขึ้นโดยส่งเสริมให้ครูและนักเรียนได้เรียนรู้วิธีการจดบันทึกบัญชีกิจกรรมสหกรณ์นักเรียนกิจกรรมผลิตผลทางการเกษตรเพื่ออาหารกลางวันและมีความรู้ความเข้าใจในหลักการของสหกรณ์รวมทั้งการสอดแทรกสอนแนะการจัดทำบัญชีไว้ในกิจกรรมที่เกี่ยวข้องถ่ายทอดให้แก่ครูไปสู่นักเรียนเพื่อฝึกหัดให้เด็กและเยาวชนมีความรู้ด้านการบัญชีรู้จักการคิดคำนวณเลขรู้จักวางแผนในการจำหน่ายสินค้าและผลผลิตปลูกฝังให้รักการจดบันทึกบัญชีเป็นพื้นฐานสำคัญในการนำไปใช้ในชีวิตประจำวันของตนเองครอบครัวและชุมชนทำให้รู้จักการใช้บัญชีเป็นเครื่องมือในการพัฒนาคุณภาพชีวิตได้อย่างยั่งยืนสร้างความเข้มแข็งให้เกิดขึ้นในโรงเรียนครอบครัวและชุมชนนอกจากนี้ยังได้ดำเนินโครงการเกษตรวิชญาภายใต้โครงการส่งเสริมการจัดทำบัญชีแก่กลุ่มเป้าหมายซึ่งเป็นโครงการตามพระราชดำริพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวโดยมุ่งเน้นให้มีการจัดทำบัญชีต้นทุนประกอบอาชีพและนำข้อมูลจากการบันทึกบัญชีมาปรับใช้ในการวางแผนในการประกอบอาชีพได้อย่างเหมาะสมมีเหตุมีผลสร้างวินัยทางการเงินและพัฒนาคุณภาพชีวิตตามแนวทางของปรัชญาเศรษฐกิจพอเพียง
นายอำพันธุ์เวฬุตันติอธิบดีกรมตรวจบัญชีสหกรณ์กล่าวว่ากรมตรวจบัญชีสหกรณ์ได้มุ่งเน้นในการพัฒนาเด็กและเยาวชนได้มีวินัยในการใช้จ่ายเงินและเข้าถึงการดำเนินชีวิตตามหลักปรัชญาของเศรษฐกิจพอเพียงโดยสอนแนะให้เด็กรู้จักการบันทึกรายรับ-รายจ่ายส่วนตัวเพื่อเป็นการสร้างนิสัยการจดบันทึกและฝึกหัดการคำนวณตัวเลขส่วนการบันทึกบัญชีรายรับ-รายจ่ายในครัวเรือนมีเป้าประสงคที่จะให้เด็กได้เข้าใจวิถีชีวิตรู้และเข้าใจสภาพการเงินของครอบครัวสามารถช่วยผู้ปกครองบันทึกรายรับรายจ่ายในครัวเรือนและบัญชีต้นทุนประกอบอาชีพรู้ผลกำไรขาดทุนจากการประกอบอาชีพเมื่อเติบโตขึ้นสามารถนำไปประยุกต์ใช้ในการดำเนินชีวิตซึ่งการดำเนินงานดังกล่าวได้ดำเนินการภายใต้โครงการพัฒนาเด็กและเยาวชนถิ่นทุรกันดารตามพระราชดำริสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีโดยกรมตรวจบัญชีสหกรณ์มีโรงเรียนในความรับผิดชอบจำนวน447โรงเรียนอยู่ในความรับผิดชอบและการกำกับแนะนำของสำนักงานตรวจบัญชีสหกรณ์เชียงใหม่จำนวน28โรงเรียนโดยแบ่งเป็นโรงเรียนตำรวจตระเวนชายแดนจำนวน16โรงเรียนและโรงเรียนในความดูแลของสำนักเขตพื้นที่การศึกษาขั้นพื้นฐาน(สพฐ)จำนวน12โรงเรียน
ทั้งนี้การดำเนินงานโครงการเริ่มต้นจากโครงการส่งเสริมกิจกรรมสหกรณ์ในโรงเรียนและสานต่อด้วยโครงการผลิตผลเกษตรเพื่ออาหารกลางวันโดยน้อมนำแนวพระราชดำริใช้เป็นแนวทางในการปฏิบัติงานตามแผนพัฒนาเด็กและเยาวชนในถิ่นทุรกันดารให้“เด็กและเยาวชนเป็นศูนย์กลางในการพัฒนา”โดยใช้โรงเรียนเป็นฐาน(School Based Development)ในการพัฒนาคนพัฒนาการเกษตรสิ่งแวดล้อมและวัฒนธรรมและเป็นการพัฒนาแบบองค์รวม(Holistic Development)เชื่อมโยงทั้งมิติเศรษฐกิจสังคมสิ่งแวดล้อมและวัฒนธรรมโดยบูรณาการงานร่วมกับหน่วยงานที่ร่วมสนองงานตามพระราชดำริทุกหน่วยงานในกระทรวงเกษตรและสหกรณ์
ในส่วนของโครงการเกษตรวิชญาภายใต้โครงการส่งเสริมการจัดทำบัญชีแก่กลุ่มเป้าหมายตามโครงการอันเนื่องมาจากพระราชดำริมุ่งเน้นให้มีการจัดทำบัญชีต้นทุนประกอบอาชีพและนำข้อมูลจากการบันทึกบัญชีมาปรับใช้ในการวางแผนในการประกอบอาชีพได้อย่างเหมาะสมมีเหตุมีผลสร้างวินัยทางการเงินและพัฒนาคุณภาพชีวิตตามแนวทางของปรัชญาเศรษฐกิจพอเพียงนำไปสู่การพัฒนาตนเองและสร้างภูมิคุ้มกันให้สามารถปรับตัวได้สอดคล้องกับสถานการณ์อันจะเป็นพื้นฐานสำคัญในการนำไปใช้ในชีวิตประจำวันของตนเองครอบครัวและชุมชนทำให้รู้จักการใช้บัญชีเป็นเครื่องมือในการพัฒนาคุณภาพชีวิตได้อยทางมั่นคงและยั่งยืนภายใต้การดำเนินงานของกระทรวงเกษตรและสหกรณ์โดยดำเนินการในโรงเรียนบ้านกองแหะกลุ่มเป้าหมายจำนวน๑๗คน
โอกาสนี้รัฐมนตรีช่วยว่าการกระทรวงเกษตรและสหกรณ์ได้มอบอุปกรณ์กีฬาให้แก่นักเรียนจำนวน4โรงเรียนที่ได้เข้าร่วมอบรมเชิงปฏิบัติการได้แก่1.โรงเรียนตำรวจตระเวณชายแดนอาโอยาม่าอ.ฝางจ.เชียงใหม่2.โรงเรียนตำรวจตระเวนชายแดนบ้านหนองแขมอ.เชียงดาวจ.เชียงใหม่3.โรงเรียนตำรวจตระเวนชายแดนเฉลิมพระเกียรติอ.เชียงดาวจ.เชียงใหม่และ4.โรงเรียนบ้านกองแหะอ.แม่ริมจ.เชียงใหม่พร้อมตรวจเยี่ยมโครงการการจัดทำบัญชีกิจกรรมบัญชีสหกรณ์นักเรียนและชมนิทรรศการของหน่วยงานในสังกัดกระทรวงเกษตรและสหกรณ์